Vi havde en rigtig god uge i Elis og Agus lejlighed, som har en perfekt beliggenhed tæt på metro, supermarked og gode restauranter og i gåafstand til Rambla, Placa Espana og meget andet. Området virker meget lokalt og ikke fuld af turister. Vi blev modtaget meget fint med anbefalinger til restauranter, indkøb osv. Vi var 3 voksne og to børn i lejligheden hvilket passede godt (børnene delte en dobbeltseng). Der var pænt og rent og alle fornødenheder som sengelinned, håndklæder, shampoo etc. var i orden. Vi har følt os rigtig godt tilpas og velinformeret af Eli og Agus gennem hele processen. Vi kan klart anbefale et ophold her som et godt udgangspunkt for en ferie i Barcelona.